Muntlig historie innebærer ofte at man streber mot en mer demokratisk historieskriving. Slike metoder er ofte nødvendige når man skal skrive historien til grupper i samfunnet som ikke har etterlatt seg mange skriftlige kilder. Folklorister, etnologer, kulturhistorikere har gjerne brukt metoder knytta til muntlig historie i arbeid med kvinnekultur, arbeiderhistorie, sosial historie, innvandringshistorie og så videre. Ikke minst er ofte metoder fra muntlig historie nødvendige i arbeid med lokalhistorie.